

**Republika e Kosovës**

**Republika Kosova-Republic of Kosovo**

**Qeveria - Vlada – Government**

*Ministria e Administrimit të Pushtetit Lokal*

*Ministarstvo administracija lokalne samouprave*

*Ministry of Local Government Administration*

*Prishtinë, 27.03.2024*

**THIRRJE PUBLIKE PËR MBËSHTETJE FINANCIARE TË PROJEKTEVE/PROGRAMEVE TË OJQ-VE NË REALIZIMIN E AUDITIMI SOCIAL NË NIVEL LOKAL**

**Qëllimi i thirrjes publike**

Kjo thirrje publike për projekt-propozimet e organizatave të shoqërisë civile ka për qëllim realizimin e auditimit social në nivel lokal të Republikës së Kosovës, lidhur me zbatimin e projekteve te financuara nga Granti i Performancës Komunale. Ministria e Administrimit të Pushteti Lokal, (MAPL) u bënë thirrje të gjitha organizatave të shoqërisë civile të regjistruara në Republikën e Kosovës, programi i punës i të cilave është i fokusuar në fushën e qeverisjes lokale, që të aplikojnë me projekt propozime për mbështetje financiare me qëllim të realizimit të Auditimit Social në nivel lokal.

Njëkohësisht, përmes kësaj thirrje synohet të identifikohen OJQ-të lehtësuese dhe mbështetëse për procesin e ndërgjegjësimit dhe ngritjes së kapaciteteve, për të ndihmuar dhe ofruar mbështetje në fillimin dhe vazhdimin e raundit të ri të Auditimeve Sociale deri në përfundimin e këtij procesi dhe aktiviteteve të tij.

1. **Objektivat e projekteve**

**MAPL nëpërmes rezultateve të kësaj thirrje synon të arrij përmbushjen e objektivit të katërt të Strategjisë për Vetëqeverisje Lokale “ Forcimi i partneritetve ndërmjet pushtetit lokal, shoqërisë civile dhe bizneseve për të krijuar një qytetari aktive gjithëpërfshirëse dhe kohezive”. Po ashtu, përmes kësaj thirrje synohet të rritet transparenca dhe llogaridhënia në nivel lokal dhe të promovohet një platformë e dialogut publik.**

1. **Financimi**

Vlera e planifikuar për këtë thirrje është 130,000.00 €. Kjo vlerë bashkë financohet në mënyrë të barabartë nga MAPL dhe Helvetas Kosovë/projekti DEMOS, respektivisht me kontributin prej 65,000.00 € nga secila palë. Kontraktimi për OJQ-të e përzgjedhura do të kryhet ndaras nga MAPL dhe Helvetas Kosovë/projekti DEMOS, në përputhje me rregullat dhe procedurat e secilës palë, respektivisht.

|  |  |
| --- | --- |
| **Objektivat** | **Shuma e financimit**  |
| 1. *Auditimi Social në nivel lokal.*
 | *130,000.00€* |

Nga kjo thirrje do të përzgjidhen një ose më shumë OJQ, të cilat duhet t’i përmbushin të gjitha kushtet dhe kriteret e përcaktuara me këtë thirrje, dhe të cilat dëshmojnë përvojë në zbatimin e projekteve në fushën e qeverisjes lokale.

1. **Kalendari indikativ i realizimit të thirrjes**

27.03.2024 - Hapja e thirrjes

19.04.2024 - Afati për dorëzimin e projekt propozimeve

26.04.2024 - Publikimi i rezultateve paraprake, njoftimi i aplikantëve

03.05.2024 - Afati për dorëzimin e ankesave

10.05.2024 - Vendimi i Komisionit të Ankesave

14.05.2024 - Nënshkrimi i kontratës

20.12.2024 - Dorëzimi i raportit përfundimtar pas përfundimit të projektit

1. **Lista e dokumenteve të nevojshme**

Aplikimi do të konsiderohet i plotë nëse përmban të gjitha format e aplikimit dhe anekset e detyrueshme siç kërkohet në thirrjen publike dhe dokumentacionin e thirrjes si në vijim:

1. Formulari i projekt-propozimit;
2. Formulari i propozim buxhetit;
3. Formulari i deklaratës së partneritetit (nëse është e aplikueshme)
4. Kopja e certifikatës së regjistrimit të OJQ-së;
5. Kopja e certifikatës së numrit fiskal;
6. Forma e deklaratës të mungesës së financimit të dyfishtë;
7. Forma e deklarimit të projekteve apo programeve të OJQ-ve të financuara nga burimet publike të financimit;
8. Formulari për deklaraten mbi aktivitetet e përshkruara të programit/projektit.
9. Deklaratë vjetore për vitin 2021 - 2023 (nga ATK );
10. Dokument/e që dëshmojnë mbi qarkullimin e përgjithshëm të OJQ-së gjatë 3 viteve të fundit para datës së publikimit të kësaj thirrje publike, të cilat duhet të jenë të barabarta me ose të tejkalojnë vlerën 150,000 €
11. Vërtetim nga Administrata Tatimore e Kosovës me të cilën vërtetohet se aplikuesi nuk ka borxhe aktuale tatimore;
12. Dëshmi se personi përgjegjës në OJQ dhe menaxheri i projektit nuk janë nën hetime për vepra penale;
13. Dëshmi se ndaj OJQ-së nuk ka evidencë se është shpallur i falimentuar ose insolvent gjatë dy (2) viteve të kaluara, dhe se ndaj të njëjtit është iniciuar procedura e falimentimit, përkatësisht e likuidimit.
14. Organizatat që aplikojnë në këtë thirrje, duhet që në 5 vitet para datës së publikimit të kësaj thirrje publike të kenë së paku tre (3) referenca/dëshmi relevante për projekte të realizuara që janë relevante me qëllimin e kësaj thirrje dhe kanë kontribuar në mënyrë të drejtpërdrejt në qeverisjen lokale dhe/ose angazhimin qytetar;
15. Konfirmimi nga banka për llogarinë aktive të OJQ-së;
16. Në rast të partneritetit kriteret e lartcekura vlejnë vetëm për organizatën liderë.

Propozimet do të dorëzohen vetëm në formularët e paraparë, të cilat së bashku me Udhëzimet për Aplikantët, janë në dispozicion në Web-Faqen e Ministrisë së Administrimit të Pushtetit Lokal.

1. **Dorëzimi i aplikacioneve**

Dorëzimi i aplikacioneve bëhet në zarf të mbyllur, ku brenda zarfit vendoset një kopje e printuar e të gjithë dokumentacionit origjinal të kërkuar, si dhe një kopje elektronike USB ose CD. Dokumentet e kompletuara dorëzohen vetëm fizikisht në adresën e mëposhtme:

Ministria e Administrimit të Pushtetit Lokal

Adresa: Ndërtesa e Qeverisë, ish-Pallati i Rilindjes, Kati I (përdhese)

Prishtinë, Kosovë, 10000

Kontakt: tel: +383(038) 200 64 209

E-mail: info.mapl@rks-gov.net

Do të konsiderohen për mbështetje financiare vetëm projektet që janë pranuar brenda afatit të paraparë me këtë thirrje publike, dhe të cilat i përmbushin plotësisht kushtet e përcaktuara të thirrjes publike.

1. **Kontakt**

Të gjitha çështjet që lidhen me thirrjen publike mund të sqarohen vetëm në mënyrë elektronike, duke dërguar pyetje në e-mail adresën: info.mapl@rks-gov.net, jo më vonë se, 04.04.2024. Përgjigjet do të kthehen në formë elektronike.

1. **Udhëzimet për aplikantët**

Së bashku me këtë thirrje publike janë publikuar edhe **Udhëzimet për Aplikantët** për informata më të hollësishme në lidhje me thirrjen publike.